
	dňa  MACROBUTTON 

 MACROBUTTON [Dátum] 

 MACROBUTTON "[dátum]" 15. apríla 2025
	
	


Zmena v osobe nájomcu -
– Prírodné kino, Halenárska 22
	Návrh predkladá:
	
	Návrh spracoval:

	Mgr. Peter Cagala
	
	Tomáš Budinský

	riaditeľ Zaži v Trnave - MKS
	
	


Spracované dňa  MACROBUTTON 

 MACROBUTTON [Dátum] 

 MACROBUTTON "[dátum]" 26.3.2025
Zodpovedá:  MACROBUTTON 

 MACROBUTTON [Dátum] 

 MACROBUTTON "[dátum]" Mgr. Peter Cagala
Číslo spisu: 42242/2025
Návrh uznesenia

Mestské zastupiteľstvo mesta Trnava po prerokovaní:

1. Schvaľuje

zmenu nájomcu v objekte Prírodné kino, Halenárska ulica Trnava v katastrálnom území Trnava, okres Trnava, obec Trnava, zapísanej na liste vlastníctva č. 13890 označených ako - 
pozemok parc. č. C-KN 496/1 – zastavaná plocha a nádvorie o výmere 8162 m2, pozemok parc. č. C-KN 496/6 – zastavaná plocha a nádvorie o výmere 52 m2 a stavba súp. č. 425 na parc. č. 496/6 – vstupný objekt 2 v zmysle zmluvy o nájme nebytových priestorov a časti pozemku zo dňa 20.11.2024 z pôvodného nájomcu: Dominik Radoský, so sídlom 920 42 Žlkovce 226, IČO: 52765199 na nového nájomcu: 
Bufet Inak s. r. o., so sídlom: 226, Žlkovce 920 42, IČO: 56663862, zastúpeným: Dominikom Radoským, konateľom
trojpätinovou väčšinou všetkých poslancov, z dôvodu hodného osobitného zreteľa v zmysle ustanovenia § 9aa  ods. 2 písm. e) zákona č. 138/1991 Zb. o majetku obcí v znení neskorších predpisov spočívajúceho v tom, že ide o „prevod nájmu na právnickú osobu, ktorá je právnym nástupcom právnickej osoby pôvodného nájomcu“, pričom všeobecná hodnota nájomného je stanovená znaleckým posudkom č. 7/2025 doručeného dňa 16.1.2025 vo výške 2460,00 EUR/rok.
2. Ukladá
príspevkovej organizácii Zaži v Trnave – Mestské kultúrne stredisko uzatvoriť dodatok k zmluve o nájme v zmysle schvaľovacej časti uznesenia
Termín: 30.4.2025
Dôvodová správa


Príspevková organizácia Zaži v Trnave – Mestské kultúrne stredisko (ďalej len ako „MKS“) je prevádzkovateľom a správcom objektu Prírodné kino, Halenárska ulica Trnava v katastrálnom území Trnava, okres Trnava, obec Trnava, zapísaného na liste vlastníctva č. 13890.
Dňa 20.11.2024 uzatvorila MKS v zmysle ukončenej obchodnej verejnej súťaže Zmluvu o nájme nebytových priestorov a časti pozemku s nájomcom Dominik Radoský, so sídlom 920 42 Žlkovce 226, IČO: 52765199 (ďalej len „nájomca“), ktorej predmetom je nájom o výmere 114 m2 (prevádzka bufetu – 24,00 m2, terasa 50,00 m2, sklad I. o výmere 28,60 m2, sklad II. o výmere 4,10 m2, zádverie o výmere 4,00 m2, sociálne zariadenie pre personál 3,50 m2). Účelom nájmu je zabezpečenie predaja občerstvenia (potravín, jedla, nealkoholických nápojov a alkoholických nápojov do obsahu alkoholu 15 %, pričom v prípade miešaných nápojov musí zostať hranica obsahu alkoholu v konečnom produkte zachovaná).

Dňa 11.12.2024 nám zaslal nájomca žiadosť, ktorej predmetom je zmena v osobe nájomcu.
Zmenu v osobe nájomcu požaduje pôvodný nájomca z dôvodu postúpenia práv a povinností z pôvodného nájomcu (Dominik Radoský, so sídlom 920 42 Žlkovce 226, IČO: 52765199) na nového nájomcu - právneho nástupcu (Bufet Inak s. r. o., so sídlom: 226, Žlkovce 920 42, IČO: 56663862, zastúpený: Dominikom Radoským, konateľom). Jediným spoločníkom a konateľom nového nájomcu je osoba pôvodného nájomcu.

Predmetná zmena v osobe nájomcu je prípadom hodným osobitného zreteľa, definovaným v § 7 bod 2 Zásad hospodárenia, pričom ide o osobitný zreteľ uvedený v písm. z) Zásad hospodárenia a nakladania s majetkom Mesta a s majetkom štátu, ktorý Mesto užíva definovaný ako „prevod nájmu na právnickú osobu, ktorá je právnym nástupcom právnickej osoby pôvodného nájomcu“.
V zmysle § 9aa  ods. 2 písm. e) zákona č. 138/1991 Zb. o majetku obcí v znení neskorších predpisov Mestské zastupiteľstvo mesta Trnava schvaľuje nájom majetku obce v prípadoch hodných osobitného zreteľa trojpätinovou väčšinou hlasov všetkých poslancov. Podmienky v zmysle § 9aa  ods. 2 písm. e) zákona č. 138/1991 Zb. o majetku obcí v znení neskorších predpisov boli splnené nasledovne:

a) zámer prenájmu nebytových priestorov so všeobecnou hodnotou nájomného bol zverejnený dňa 28.3.2025 na webstránke mesta Trnava, na úradnej tabuli mesta Trnava ako aj iným vhodným spôsobom (Mestská televízia Trnava);

b) osobitný zreteľ je zdôvodnený v súlade so zásadami hospodárenia s majetkom obce a to v § 7 bod 2 pod písmeno z) Zásad hospodárenia a nakladania s majetkom Mesta a s majetkom štátu, ktorý Mesto užíva ako:
„z) prevod nájmu na právnickú osobu, ktorá je právnym nástupcom právnickej osoby pôvodného nájomcu“;
c) všeobecná hodnota nájomného je stanovená znaleckým posudkom č. č. 7 doručeného dňa 16.1.2025, vyhotoveného znalcom Ing. Tomášom Nádaským, T. Zemana 43, 917 01 Trnava, vo výške 2460,00 EUR/rok. Náklady spojené s vyhotovením znaleckého posudku predstavujú sumu 300 EUR.

Materiál bol prerokovaný Majetkovou komisiou Mestského zastupiteľstva mesta Trnava dňa 14.1.2025 s odporúčaním schváliť v predloženom znení.
Ako správca predmetných priestorov súhlasíme so zmenou v osobe nájomcu a navrhujeme predmetný stav upraviť najneskôr k 1.5.2025.
